Hobøl kyrkje

Hobøl kyrkje er ei romansk langkyrkje frå andre halvdel av 1100-talet som står i Indre Østfold kommune i Østfold. Byggverket er i stein og har 250 sitjeplassar. Skipet er rektangulært og kort. Mot vest er våpenhuset og mot aust koret, som har påbygd apsis. Kyrkja har ein åttekanta takryttar som ender i ein høg og smal hjelm. Takryttaren er frå 1720-talet. Hobøl kirke vart kjøpt av prost Lars Rasch i 1723 og hadde fleire forskjellige eigarar inntil ho vart overteke av kommunen midt på 1800-talet. På kyrkjetunet står Kyrkjestallen, som er innreidd til forsamlingshus. Kyrkja feira 800-årsjubileum 28. mai 1995. Det indre av kyrkja Kyrkjegard og prestegard Det er kyrkjegard ved kyrkja, og like nordvest for kyrkja er prestegarden. Kjelder Bakgrunnsstoff Pettersen, Tore Steinar (2008). Kirker i Østfold, Borg bispedømme. Fredrikstad: Tindlund Forlag. s. 105-108. ISBN 978-82-92923-09-2. Kyrkjesøk – Hobøl kirke Arkivert 2016-03-22 ved Wayback Machine. Hobøl historielag om kyrkjene i kommunen Arkivert 2013-10-02 ved Wayback Machine. Hobøl kyrkje i kulturminnesok.no, nettstaden til Riksantikvaren